8 Ita, kakabsat, kayatmi a maammuanyo ti maipapan iti nagpaiduma a kinaimbag ti Dios a naited kadagiti kongregasion ti Macedonia.+2 Bayat ti pannakaparigatda gapu iti nakaro a suot, impakitada ti dakkel* a rag-o ken kinaparabur uray nakaro ti kinapanglawda.3 Nangtedda sigun iti kabaelanda,+ uray ti nalablabes pay ngem iti kabaelanda, ket paneknekak dayta.+4 Immasidegda a mismo ket maulit-ulit a nagpakaasida kadakami a maikkanda iti pribilehio a mangted iti donasion ken tumulong kadagiti nasantuan.+5 Ken saan laeng a kas iti ninamnamami, no di ket umuna a nagserbida a naimpusuan iti Apo ken kadakami maitunos iti pagayatan ti Dios.6 Gapuna, pinaregtami ni Tito+ nga ileppasna ti trabaho nga inrugina iti tengngayo, ti panangkolekta iti naimpusuan a donasionyo.7 Nupay kasta, no kasano a naparaburkayo iti amin a banag, iti pammati ken sao ken pannakaammo ken kinapasnek ken iti ayatmi kadakayo, naparaburkayo met koma a mangted iti donasion.+8 Ibagbagak daytoy, saan a tapno bilinenkayo, no di ket tapno maammuanyo ti kinapasnek ti sabsabali ken tapno masubok no pudpudno ti ayatyo.9 Ta ammoyo ti nagpaiduma a kinaimbag ni Apotayo a Jesu-Kristo, a nupay nabaknang, nagbalin a napanglaw gapu kadakayo,+ tapno bumaknangkayo babaen ti kinapanglawna.10 Daytoy ti opinionko iti daytoy a banag:+ Pagimbaganyo daytoy, ta makatawen ti napalabasen, saanyo laeng nga inrugi ti nagtignay, no di ket tinarigagayanyo pay nga aramiden dayta.11 Gapuna, sigagagar koma nga ileppasyo ti panagkolekta kas iti kinagagaryo a nangirugi iti dayta.12 Ta nangnangruna nga awaten ti Dios ti naimpusuan a panagdonar, ta kayatna a mangted ti tao sigun iti kabaelanna,+ saan a ti awan kenkuana.13 Ta saanko a kayat a nalag-an dayta para iti dadduma, ngem nadagsen kadakayo;14 no di ket babaen ti panagpapada, ti sobrayo punnuanna ti kasapulanda, tapno ti sobrada punnuanna met ti pagkuranganyo, tapno adda panagpapada.15 Kas iti naisurat: “Ti tao nga aduan saan a sobra ti adda kenkuana, ken ti tao a bassitan saan a kurang ti adda kenkuana.”+16 Agyamankami iti Dios ta maseknan kadakayo ni Tito kas iti pannakaseknanmi,+17 ta inaramidna ti imparegtami, ken magagaran unay iti dayta, isu a nagboluntario nga umay kadakayo.18 Ngem ibaonmi a kaduana ti kabsat nga agdindinamag iti amin a kongregasion gapu iti panangikasabana iti naimbag a damag.19 Saan laeng a dayta, dinutokan pay dagiti kongregasion a kumuyog kadakami ken tumulong nga agiwaras iti naimbag a sagut a pakaidayawan ti Apo ken kas pammaneknek a sisasaganatayo a tumulong.20 Gapuna, agan-annadkami tapno awan ti dakes a maibaga ti asinoman kadakami mainaig iti daytoy nakaad-adu a donasion nga iwarasmi.+21 Ta ‘napudno ti panangaramidmi iti amin a banag, saan laeng nga iti imatang ni Jehova* no di ket iti imatang pay dagiti tattao.’+22 Mainayon pay, ibaonmi a kaduada ti kabsatmi a namin-adu a napaneknekanmi a napasnek iti adu a banag, ngem napaspasnek pay ita gapu iti dakkel a panagtalekna kadakayo.23 Gapuna, no adda agsaludsod maipapan ken Tito, ibagayo a kaduak* ken katrabahuak para iti pagimbaganyo; wenno no adda agsaludsod maipapan kadagitoy a kakabsat, ibagayo nga apostolda kadagiti kongregasion ken pakaitan-okan ni Kristo.24 Isu nga ipakitayo ti ayatyo kadakuada,+ ken ipakitayo kadagiti kongregasion no apay nga ipagpannakkeldakayo.
ilo_Latn